Úradný vestník L 320 , 28/11/1998 S. 0028 - 0031



Nariadenie Komisie (ES) č. 2560/98 z 27. novembra 1998, ktorým sa menia a dopĺňajú prílohy I a II nariadenia Rady (EHS) č. 2377/90 stanovujúceho postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu (Text s významom pre EHP) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na nariadenie Rady (EHS) č. 2377/90 z 26. júna 1990 stanovujúce postup spoločenstva pri určení maximálnych hraníc rezíduí veterinárnych liečiv v potravinách živočíšneho pôvodu [1], naposledy zmenené a doplnené nariadením Komisie (ES) č. 1191/98 [2], a najmä jeho články 6, 7 a 8, keďže v súlade s nariadením (EHS) č. 2377/90 musia byť maximálne reziduálne hranice postupne stanovené pre všetky farmakologicky aktívne látky, ktoré sa používajú v rámci spoločenstva vo veterinárnych liečivách určených pre podávanie zvieratám využívaným na výrobu potravín; keďže maximálne reziduálne hranice majú byť stanovené až po preskúmaní, v rámci Výboru pre veterinárne liečivá, všetkých relevantných informácií týkajúcich sa bezpečnosti rezíduí príslušnej látky pre spotrebiteľa potravín živočíšneho pôvodu a vplyvu rezíduí na priemyselné spracovanie potravín; keďže pri stanovovaní maximálnych reziduálnych hraníc pre rezíduá veterinárnych liečiv v potravinách živočíšneho pôvodu je potrebné špecifikovať druhy zvierat, v ktorých môžu byť rezíduá prítomné, úrovne, ktoré môžu byť prítomné v každom príslušnom mäsovom tkanive získanom zo spracovaného zvieraťa (cieľové tkanivo) a charakter rezídua, ktorý je relevantný pre monitorovanie rezíduí (marker rezídua); keďže pre kontrolu rezíduí, tak ako je stanovená v príslušnej legislatíve spoločenstva, majú byť maximálne reziduálne hranice spravidla stanovené pre cieľové tkanivá pečene alebo obličky; keďže sú však pečeň a obličky často z porazených zvierat, ktoré sa pohybujú v medzinárodnom obchode, odstránené a maximálne reziduálne hranice majú byť preto taktiež vždy stanovené pre svalové alebo tukové tkanivá; keďže v prípade veterinárnych liečiv určených pre použitie u vtákov znášajúcich vajcia zvierat produkujúcich mlieko alebo medonosných včiel je taktiež potrebné stanoviť maximálne reziduálne hranice pre vajcia, mlieko alebo med; keďže valnemulin má byť zaradený do prílohy I nariadenia (EHS) č. 2377/90; keďže cinnamomi cassiae aetheroleum, heptanoát meďnatý, methionát meďnatý, oxid meďnatý, síran meďnatý, alfaprostol, oxid meďný, rifaximin, angelicae radix aetheroleum, anisi aetheroleum, glukonát meďnatý, caryophylli aetheroleum, cinnamomi ceylanici aetheroleum, citri aetheroleum, citronellae aetheroleum, coriandri aetheroleum, foeniculi aetheroleum, menthae piperitae aetheroleum, myristicae aetheroleum, rosmarini aetheroleum, thymi aetheroleum a carvi aetheroleum majú byť zaradené do prílohy II nariadenia (EHS) č. 2377/90; keďže pred nadobudnutím účinnosti tohto nariadenia sa má povoliť obdobie 60 dní, aby sa členským štátom umožnilo vykonať ľubovoľnú úpravu, ktorá môže byť potrebná pre schválenie uvádzania príslušných veterinárnych liečiv na trh, ktoré sa poskytuje v súlade so smernicou Rady 81/851/EHS [3], naposledy zmenenou a doplnenou smernicou 93/40/EHS [4], aby sa zohľadnili ustanovenia tohto nariadenia; keďže opatrenia stanovené v tomto nariadení sú v súlade so stanoviskom Stáleho výboru pre veterinárne liečivá, PRIJALA TOTO NARIADENIE: Článok 1 Prílohy I a II nariadenia č. 2377/90 sa týmto menia a dopĺňajú tak, ako je stanovené v prílohe tohto nariadenia. Článok 2 Toto nariadenie nadobúda účinnosť šesťdesiaty deň po jeho uverejnení v Úradnom vestníku Európskych spoločenstiev. Toto nariadenie je záväzné vo svojej celistvosti a je priamo uplatniteľné vo všetkých členských štátoch. V Bruseli 27. novembra 1998 Za Komisiu Martin Bengemann člen Komisie [1] Ú. v. ES L 224, 18.8.1990, s. 1. [2] Ú. v. ES L 165, 10.6.1998, s. 6. [3] Ú. v. ES L 317, 6.11.1981, s. 1. [4] Ú. v. ES L 214, 24.8.1993, s. 31. -------------------------------------------------- PRÍLOHA A. Príloha I nariadenia (EHS) č. 2377/90 sa mení a dopĺňa takto: 1. Antiinfekčné látky 1.2. Antibiotiká 1.2.8. Pleuromutilíny "Farmakologicky aktívna/-e látka/-y | Marker rezídua | Druh zvierat | MHR | Cieľové tkanivá | Ďalšie ustanovenia | Valnemulin | Valnemulin | Ošípané | 50 μg/kg | Sval | | 500 μg/kg | Pečeň | | 100 μg/kg | Oblička" | | B. Príloha II nariadenia (EHS) č. 2377/90 sa mení a dopĺňa takto: 1. Anorganické chemikálie "Farmakologicky aktívna/-e látka/-y | Druh zvierat | Ďalšie ustanovenia | Chlorid meďnatý | Všetky druhy pre potravinársku výrobu | | Glukonát meďnatý | Všetky druhy pre potravinársku výrobu | | Heptonát meďnatý | Všetky druhy pre potravinársku výrobu | | Methionát meďnatý | Všetky druhy pre potravinársku výrobu | | Oxid meďnatý | Všetky druhy pre potravinársku výrobu | | Síran meďnatý | Všetky druhy pre potravinársku výrobu | | Oxid meďný | Všetky druhy pre potravinársku výrobu" | | 2. Organické zlúčeniny "Farmakologicky aktívna/-e látka/-y | Druh zvierat | Ďalšie ustanovenia | Alfaprostol | Králik | | Rifaximin | Všetky druhy pre potravinársku výrobu | Len pre lokálne použitie" | 6. Látky rastlinného pôvodu "Farmakologicky aktívna/-e látka/-y | Druh zvierat | Ďalšie ustanovenia | Angelicae radix aetheroleum | Všetky druhy pre potravinársku výrobu | | Anisi aetheroleum | Všetky druhy pre potravinársku výrobu | | Carvi aetheroleum | Všetky druhy pre potravinársku výrobu | | Caryophylli aetheroleum | Všetky druhy pre potravinársku výrobu | | Cinnamomi cassiae aetheroleum | Všetky druhy pre potravinársku výrobu | | Cinnamomi ceylanici aetheroleum | Všetky druhy pre potravinársku výrobu | | Citri aetheroleum | Všetky druhy pre potravinársku výrobu | | Citronellae aetheroleum | Všetky druhy pre potravinársku výrobu | | Coriandri aetheroleum | Všetky druhy pre potravinársku výrobu | | Foeniculi aetheroleum | Všetky druhy pre potravinársku výrobu | | Menthae piperitae aetheroleum | Všetky druhy pre potravinársku výrobu | | Myristicae aetheroleum | Všetky druhy pre potravinársku výrobu | Len pre použitie u novonarodených zvierat | Rosmarini aetheroleum | Všetky druhy pre potravinársku výrobu | | Thymi aetheroleum | Všetky druhy pre potravinársku výrobu" | | --------------------------------------------------